**Piirikuvernöörin marraskuun tiedote 5/2016**

Arvoisat Leijonat, puolisot/kumppanit, Leot ja piirin PDG:t!

Haluan kiinnittää huomionne klubien mallisääntöihin, klubien kotisivuihin, LCIF:ään, Anna tukesi nuorisolle -arpojen myyntiin, nuorisovaihtoon, MyLCI-raportointiohjelman käyttöön, klubin vahvistamiseen, jäsenhankintaan, Punaiseen Sulkaan ja 100-vuotisjuhlan palveluhaastekam-panjaan sekä piirivirkailijoiden virallisiin hakuaikoihin.

**Mallisäännöt**

Vuosikirjassa oleva klubien mallisääntö on vanha. Uusi mallisääntö (julkaistu 15.10.2014) löytyy liiton sivuilta kohdassa Lionstoiminnan sääntöjä. Uusi mallisääntö on Patentti- ja rekisterihallituksen ennakkotarkastama, mikä tekee uuden säännön käyttöönotosta helpon ja edullisen. Uudet säännöt nykyaikaistavat lionstoimintaa, ja Suomen Lions-liitto suosittaa klubeille niiden käyttöönottoa. Uudet mallisäännöt löytyvät myös G-piirin nettisivuilta ([www.lions.fi/g](http://www.lions.fi/g)).

**Klubien kotisivut e-Clubhousella**

Vieläkin löytyy klubeja, jotka eivät ole ottaneet käyttöön e-Clubhousella tehtyjä kotisivuja. Jos haluatte ilmaisen ja helpon tavan luoda verkkosivut lionsklubillenne, e-Clubhouse on teitä varten. Lähettäkää hakemus (<http://www.e-clubhouse.org/application.php?language=FI>), niin voitte luoda verkkosivut klubille vielä tänään.

Lions Clubs Internationalille on ylpeydenaihe pystyä tarjoamaan tämä resurssi lionsklubeille kaikkialla maailmassa, jotta nämä voivat perustaa hyödylliset ja ammattimaiset verkkosivut. Ohjelma on laadittu siten, että halutut tiedot on helppo täydentää tyhjiin kenttiin. E-Clubhouse-palvelussa voitte

* luoda klubille verkkosivut helposti ja ylläpitää niitä yksinkertaisten työkalujen avulla
* pitää jäsenet – ja paikkakuntalaiset – ajan tasalla hankkeista, joita klubinne toteuttaa
* mainostaa klubinne toimintaa – ja rekrytoida uusia jäseniä.

Valittavana on kaksi erilaista, valmiiksi suunniteltua Lions Clubs Internationalin brändiä ilmentävää verkkosivupohjaa. Kummassakin pohjassa on valmiina hyperlinkit Lions Clubs Internationalin verkkosivuilla oleviin tietoihin, kuten lionien koulutuskeskukseen ja lionien News-verkostoon.

**Lions-klubien kansainvälinen säätiö (LCIF)**

LCI 100 vuotta -projektin kautta lisätään varainkeruuta LCIF:lle ja kannustetaan lioneita ja klubeja lahjoittamaan. Pääasiallinen kohde on tuhkarokkorokotukset. Piirin tavoitteena on tällä kaudella saada lahjoituksia LCIF:lle 5000 $. Tähän mennessä on lahjoituksia kertynyt yhteensä 1055 $. Kuten tunnettua, lahjoituksia voidaan käyttää MJF-kunnianosoitusten maksamiseen.

**Nuorisoarvat**

Nuorisoarpojen tuotto käytetään liiton nuorisotyöhön. Muistutan, että tarkoitus on myydä arvat eikä palauttaa niitä. Arpojen myyntiaika päättyy 31.1.2017. Myydyt arvat tilitetään Lions-arpatilille 1.2.2017 mennessä ohjeiden mukaisesti laskun mukaan.

**Nuorisovaihto**

Ulkomaille kesällä 2017 lähtevien nuorten sähköisten hakulomakkeiden jättöaika päättyy 15.12.2016. Lomake löytyy linkistä [Application Form 2017 (hakulomake)](http://e-district.org/userfiles/463/file/Aktiviteetit/Application%20form%202017%20G.xlsx).

**MyLCI-raportointi**

Toimia klubien raportoinnin tehostamiseksi on jatkettava edelleen niin, että viimeisetkin klubit ottavat tämän MyLCI:n käyttöön. Apua voi pyytää lohkon puheenjohtajalta. Käyttöohjeita löytyy myös piirin sivuilta. Koulutusta järjestetään tarpeen mukaisesti, ja tietoa etsiviä ohjataan tiedon lähteille.

**Arne Ritari -säätiö**

Adressien myynti on edennyt paremmin kuin hyvin. Klubeja kannustetaan ritareiden lyömiseen ja ARS-apurahojen hakuun. Ohjeet löytyvät piirin sivuilta.

**Suunnitelma vahvemmalle klubille**

Tehokkaimmat lionsklubit pyrkivät jatkuvasti tunnistamaan tapoja, joilla laajentaa niiden antaman humanitäärisen työn vaikutusta ja vastata jäsenten tarpeisiin ja odotuksiin. Toisin sanoen klubit huolehtivat siitä, että ne tuovat jatkuvasti jotain arvokasta paikkakunnalle ja klubin jäsenille. [Tästä linkistä](http://www.jellona.info/wp-content/uploads/2016/02/DA-STPBG-suunnitelma-vahvemmalle-klubille.pdf) löytyy opas, jonka avulla klubi ja sen jäsenet voivat laatia oman suunnitelman vahvemmalle klubille. Pääpaino on neljällä ydinalueella: klubin toiminta, palvelu, johtajakoulutus ja jäsenyys.

**Klubiviihtyvyys**

Käytetään kokouksissa hetki aikaa vapaaseen kehityskeskusteluun. On tärkeätä, että uusimmille jäsenille annetaan mahdollisuus tuoda esille omia uusia ajatuksia klubiin ja että heitä opastetaan kummien toimesta aktiivisesti, asiantuntevasti ja kannustavasti lionismin poluilla.

**Jäsenkasvu**

Lioneja kannustetaan hankimaan klubille uusia jäseniä Ask1-ajatuksen mukaisesti. Edelleen kannustetaan klubeja muuntumaan yhtenäisklubeiksi. Selvitetään kampusklubin mahdollisuuksia Jyväskylän yliopiston kanssa.

**Piirivirkoihin hakeminen**

Hakupaperit kannatustodistuksineen on toimitettava piirikuvernöörille 15.1.2017 mennessä. Haettavina virkoina ovat piirikuvernöörin, 1. varapiirikuvernöörin ja 2. varapiirikuvernöörin virat.

**Klubialoitteet vuosikokoukselle**

Klubialoitteet ja asiat vuosikokouksen käsiteltäviksi on jätettävä piirikuvernöörille 15.1.2017 mennessä.